**RÁMCOVÁ ZMLUVA O PODMIENKACH PREVODU KONTRAKTOV A VYSPORIADANÍ PREVODU KONTRAKTOV**

uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“)

(ďalej len „**Zmluva**“)

Obchodné meno: [\*]  
Sídlo: [\*]

IČO: [\*]

DIČ: [\*]  
IČ DPH: [\*]  
štatutárny orgán: [\*]   
Bankové spojenie: [\*]  
Bežný účet: [\*]  
IBAN: [\*]  
BIC (SWIFT): [\*]  
Spoločnosť je zapísaná v Obchodnom registri Okresného súdu [\*], oddiel: [\*], vložka č. [\*]

e-mail: [\*]

(ďalej len „**Odosielateľ**“ alebo „**Prijímateľ**“)

a

Obchodné meno: [\*]  
Sídlo: [\*]

IČO: [\*]

DIČ: [\*]  
IČ DPH: [\*]  
štatutárny orgán: [\*]   
Bankové spojenie: [\*]  
Bežný účet: [\*]  
IBAN: [\*]  
BIC (SWIFT): [\*]  
Spoločnosť je zapísaná v Obchodnom registri Okresného súdu [\*], oddiel: [\*], vložka č. [\*]

e-mail: [\*]

(ďalej len „**Prijímateľ** alebo **„Odosielateľ**“)

(Odosielateľ a Prijímateľ ďalej spoločne len „**Zmluvné strany**" alebo jednotlivo „**Zmluvná strana**“)

S ohľadom na to, že

* Zmluvné strany sú poskytovateľmi podporných služieb prevádzkovateľovi prenosovej sústavy - spoločnosti Slovenská elektrizačná prenosová sústava, a. s., Mlynské nivy 59/A, 823 84 Bratislava (ďalej len „**spoločnosť SEPS**“) a majú so spoločnosťou SEPS uzatvorenú Rámcovú zmluvu o poskytovaní podporných služieb a dodávke regulačnej elektriny (ďalej len „**Rámcová zmluva**“);
* Zmluvné strany majú uzatvorené konkrétne kontrakty na poskytovanie podporných služieb, ktoré sú zaevidované v informačnom systéme spoločnosti SEPS (ďalej len „**Kontrakt**“), ktoré majú záujem v budúcnosti medzi sebou prevádzať;
* Zmluvné strany sú používateľmi elektronickej Platformy FLEXIGATE, slúžiacej ako virtuálny priestor určený na vyhľadávanie záujemcov o prevod (nákup a predaj) Kontraktov (ďalej len „**Platforma FLEXIGATE**“) prevádzkovanej spoločnosťou Flexigate, s.r.o. IČO: 177 984 42,se sídlem Za Strahovem 339/20, Břevnov 169 00 Praha 6, zapsanou v obchodním rejstříku vedeném u Městského soudu v Praze, sp. zn. C 385500 (ďalej len „**Prevádzkovateľ platformy**“);
* využívaním Platformy FLEXIGATE bude medzi Zmluvnými stranami dochádzať k Vygenerovaniu obchodov v súlade s ustanoveniami Všeobecných obchodných podmienok Platformy FLEXIGATE (ďalej len „**VOP FLEXIGATE**“), v dôsledku čoho majú Zmluvné strany záujem rámcovo upraviť svoje následné práva a povinnosti nasledujúce po procese vzájomného vyhľadania prostredníctvom Platformy FLEXIGATE a prevodu Kontraktov;
* uzatvárajú Zmluvné strany túto Zmluvu.

**Predmet Zmluvy**

* 1. Predmetom tejto Zmluvy je úprava vzájomných práv a povinností Zmluvných strán v prípade prevodu práv a povinností z Kontraktu, t. j. v prípade, ak Odosielateľ prevádza Kontrakt, ktorý má uzatvorený so spoločnosťou SEPS na poskytovanie podporných služieb, resp. jeho časť, na Prijímateľa.
  2. Ktorákoľvek zo Zmluvných strán môže byť počas trvania zmluvného vzťahu založeného touto Zmluvou v prípade jednotlivých konkrétnych prevodov Kontraktov v pozícii Odosielateľa alebo Prijímateľa podľa tejto Zmluvy, pričom za Odosielateľa sa považuje tá Zmluvná strana, ktorá má so spoločnosťou SEPS uzatvorený konkrétny Kontrakt a má záujem ho previesť a za Prijímateľa tá Zmluvná strana, ktorá má záujem nadobudnúť Kontrakt (resp. jeho časť) a na jeho základe poskytovať podporné služby spoločnosti SEPS.
  3. Po spárovaní Zmluvných strán ako Odosielateľa a Prijímateľa Kontraktu prostredníctvom Platformy FLEXIGATE a Vygenerovaní obchodu podľa VOP FLEXIGATE, resp. aj v iných prípadoch podľa dohody Zmluvných strán, sa Zmluvné strany zaväzujú postupovať v súlade s touto Zmluvou.
  4. Zmluvné strany týmto vyhlasujú, že predmetom Zmluvy nie je spoločný postup ani akákoľvek iná koordinácia pri realizácii a plnení Kontraktov.

**Postup pri prevode Kontraktu**

* 1. Odosielateľ sa bez zbytočného odkladu po vygenerovaní obchodu na Platforme FLEXIGATE zaväzuje previesť Kontrakt na Prijímateľa a vykonať všetky potrebné úkony vo vzťahu k spoločnosti SEPS (najmä zadať prevod v Informačnom systéme Damas Energy, ďalej len „**IS DAE**“) aby došlo k zavŕšeniu prevodu Kontraktu na Prijímateľa a vysporiadať sa s Prijímateľom (čl. III tejto Zmluvy). Prevedením Kontraktu zo strany Odosielateľa sa na účely tejto Zmluvy rozumie postúpenie všetkých práv a povinností Odosielateľa z Kontraktu na Prijímateľa za odplatu resp. iné vysporiadanie stanovené v súlade s článkom III. Zavŕšením prevodu Kontraktu sa na účely tejto Zmluvy rozumie automatické potvrdenie prevodu Kontraktu v IS DAE po jeho zadaní Odosielateľom a potvrdení Prijímateľom, resp. schválenie zo strany operátora spoločnosti SEPS (ďalej len „**Zavŕšenie prevodu Kontraktu**“) v prípade potreby navýšenia finančnej zábezpeky zo strany Prijímateľa.
  2. Prijímateľ sa po vygenerovaní obchodu na Platforme FLEXIGATE zaväzuje prevziať Kontrakt a vykonať všetky potrebné úkony vo vzťahu k spoločnosti SEPS (najmä schváliť prevod Kontraktu v IS DAE) a vysporiadať sa s Odosielateľom (čl. III tejto Zmluvy). Prevzatím Kontraktu zo strany Prijímateľa sa na účely tejto Zmluvy rozumie prevzatie všetkých práv a záväzkov Odosielateľa Kontraktu Prijímateľom za odplatu resp. iné vysporiadanie stanovené v súlade s článkom III.
  3. Zmluvné strany sa zaväzujú po celú dobu trvania zmluvného vzťahu založeného touto Zmluvou spĺňať všetky podmienky podľa všeobecne záväzných právnych predpisov, Prevádzkového poriadku spoločnosti SEPS, Rámcovej zmluvy, Používateľskej príručky pre prevody kontraktov v Informačnom systéme Damas Energy (ďalej len „**Používateľská príručka**“), vrátane poskytnutia finančného zabezpečenia spoločnosti SEPS, ktoré sú pre prevody Kontraktov vyžadované.
  4. Zmluvné strany sa zaväzujú realizovať potrebné úkony v IS DAE v primeranom časovom predstihu vopred, aby došlo k Zavŕšeniu prevodu Kontraktu z Odosielateľa na Prijímateľa a zo strany Prijímateľa mohol byť Kontrakt riadne plnený.

**III.**

**Vysporiadanie za prevod Kontraktu**

* 1. Vysporiadaním za prevod Kontraktu sa na účely tejto Zmluvy rozumie rozdiel medzi odplatou za prevod Kontraktu dohodnutou Zmluvnými stranami a sumou, ktorá je cenou za poskytovanie podporných služieb, podľa uzatvoreného Kontraktu, (a Rámcovej zmluvy) uhrádzanou zo strany spoločnosti SEPS.

Vysporiadanie za prevod Kontraktu v rámci aukcie na predaj Kontraktu môže byť

(i) kladné, t. j. suma podľa dohody Zmluvných strán je vyššia ako cena za poskytovanie podporných služieb podľa uzatvoreného Kontraktu (a Rámcovej zmluvy) uhrádzanou zo strany spoločnosti SEPS, t. j. Prijímateľ Kontraktu uhrádza Odosielateľovi kontraktu vysporiadanie v podobe platby za prevod Kontraktu (Služba poskytnutá Odosielateľom kontraktu Prijímateľovi kontraktu) alebo

(ii) záporné, t. j. suma podľa dohody Zmluvných strán je nižšia ako cena za poskytovanie podporných služieb podľa uzatvoreného Kontraktu (a Rámcovej zmluvy), uhrádzanou zo strany spoločnosti SEPS, t. j. Odosielateľ uhrádza vysporiadanie Prijímateľovi (Prijímateľ kontraktu poskytne Odosielateľovi kontraktu službu zbavenia sa kontraktu – likvidácie kontraktu) alebo

(iii) nulové, ak je suma podľa dohody Zmluvných strán rovnaká ako cena za poskytovanie podporných služieb podľa uzatvoreného Kontraktu (a Rámcovej zmluvy) uhrádzanou zo strany spoločnosti SEPS, t. j. Zmluvné strany si neuhrádzajú a ani nefakturujú žiadne vysporiadanie.

Vysporiadanie za prevod Kontraktu v rámci aukcie na nákup Kontraktu môže byť

(iv) kladné, t. j. suma podľa dohody Zmluvných strán je vyššia ako cena za poskytovanie podporných služieb podľa uzatvoreného Kontraktu (a Rámcovej zmluvy) uhrádzanou zo strany spoločnosti SEPS, t. j. Odosielateľ uhrádza vysporiadanie Prijímateľovi (Prijímateľ kontraktu poskytne Odosielateľovi kontraktu službu zbavenia sa kontraktu – likvidácie kontraktu) alebo

(v) záporné, t. j. suma podľa dohody Zmluvných strán je nižšia ako cena za poskytovanie podporných služieb podľa uzatvoreného Kontraktu (a Rámcovej zmluvy), uhrádzanou zo strany spoločnosti SEPS, t. j. Prijímateľ Kontraktu uhrádza Odosielateľovi kontraktu vysporiadanie v podobe platby za prevod Kontraktu (Služba poskytnutá Odosielateľom kontraktu Prijímateľovi kontraktu) alebo

(vi) nulové, ak je suma podľa dohody Zmluvných strán rovnaká ako cena za poskytovanie podporných služieb podľa uzatvoreného Kontraktu (a Rámcovej zmluvy) uhrádzanou zo strany spoločnosti SEPS, t. j. Zmluvné strany si neuhrádzajú a ani nefakturujú žiadne vysporiadanie.

Pre vylúčenie pochybností sa uvádza, že na účely výpočtu vysporiadania za prevod Kontraktu podľa tejto Zmluvy sa odplatou za prevod Kontraktu dohodnutou Zmluvnými stranami rozumie suma podľa Vygenerovaného obchodu v súlade so Všeobecnými obchodnými podmienkami Platformy FLEXIGATE.

* 1. Zmluvné strany sa zaväzujú vzájomne vysporiadať, t. j. uhradiť si vysporiadanie za prevod Kontraktu podľa tejto Zmluvy. Kladné vysporiadanie podľa bodu 3.1. (i) tejto Zmluvy, v podobe platby za prevod Kontraktu (Služba poskytnutá Odosielateľom kontraktu Prijímateľovi kontraktu), uhradí v lehote splatnosti Prijímateľ Odosielateľovi. Záporné vysporiadanie podľa bodu 3.1. (ii) tejto Zmluvy uhradí v lehote splatnosti Odosielateľ Prijímateľovi (Prijímateľ kontraktu poskytne Odosielateľovi kontraktu službu zbavenia sa kontraktu – likvidácie kontraktu). Kladné vysporiadanie podľa bodu 3.1. (iv) tejto Zmluvy uhradí v lehote splatnosti Odosielateľ Prijímateľovi (Prijímateľ kontraktu poskytne Odosielateľovi kontraktu službu zbavenia sa kontraktu – likvidácie kontraktu). Záporné vysporiadanie podľa bodu 3.1. (v) tejto Zmluvy, v podobe platby za prevod Kontraktu (Služba poskytnutá Odosielateľom kontraktu Prijímateľovi kontraktu), uhradí v lehote splatnosti Prijímateľ Odosielateľovi.
  2. Zmluvné strany sa dohodli, že faktúry podľa tejto Zmluvy vystavuje tá Zmluvná strana, v prospech ktorej sa uhrádza vysporiadanie (za plnenie) podľa bodu 3.1. (i), 3.1. (ii), 3.1. (iv) a 3.1. (v) tejto Zmluvy. Zmluvná strana vystaví faktúru podľa tejto Zmluvy súhrnne za všetky Zavŕšené prevody Kontraktov v IS DAE zrealizované v danom mesiaci, do 15. dňa nasledujúceho mesiaca. Dňom dodania je posledný deň mesiaca, v ktorom sa Zavŕšil Kontrakt v IS DAE a jedna súhrnná faktúra za všetky plnenia v danom mesiaci bude vystavená do 15. dňa nasledujúceho mesiaca. Faktúru odošle druhej Zmluvnej strane formou e-mailu na kontaktnú e-mailovú adresu Zmluvnej strany uvedenú v záhlaví tejto zmluvy, s čím obe Zmluvné strany vyjadrujú podpisom tejto Zmluvy súhlas, pokiaľ sa Zmluvné strany nedohodnú inak - podpíšu SÚHLAS S ELEKTRONICKÝM DORUČOVANÍM FAKTÚR, pričom podmienky doručovania faktúr v ňom definované sú nadradené tejto zmluve. Faktúry budú vystavené podľa tejto Zmluvy a v súlade s ustanoveniami zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o DPH“) a budú obsahovať všetky zákonom o DPH požadované náležitosti. Prílohou faktúry bude číslovaný zoznam prevodov zavŕšených v IS DAE s uvedením dátumu zavŕšenia.
  3. Uplatnenie DPH k vysporiadaniu (plneniu) podľa bodu 3.1. (i), 3.1. (ii), 3.1. (iv) a 3.1. (v) Zmluvy sa bude riadiť ustanoveniami zákona o DPH platného v čase uskutočnenia zdaniteľného plnenia.
  4. Splatnosť faktúry je 30 dní odo dňa jej vystavenia. Pokiaľ deň splatnosti faktúry podľa predchádzajúcej vety pripadne na sobotu, nedeľu, alebo deň pracovného pokoja, za deň splatnosti sa považuje najbližší nasledujúci pracovný deň. Za zaplatenie faktúry sa považuje pripísanie fakturovanej čiastky v prospech účtu veriteľa.
  5. Zmluvné strany sa dohodli, že v prípade omeškania s úhradou splatného záväzku podľa tejto Zmluvy je druhá Zmluvná strana oprávnená uplatniť si úrok z omeškania vo výške 0,025% z dlžnej čiastky za každý deň omeškania, maximálne však do celkovej výšky 10 % z fakturovanej sumy.

**IV.**

**Zodpovednosť za škodu**

* 1. Zmluvné strany venujú zvýšenú pozornosť predchádzaniu škodám, a hlavne všeobecnej prevencii vzniku škôd podľa platných predpisov. Zmluvná strana, ktorá porušuje svoju povinnosť, alebo ktorá s prihliadnutím ku všetkým okolnostiam má vedieť, že poruší svoju povinnosť zo Zmluvy, je povinná oznámiť druhej Zmluvnej strane povahu prekážky, ktorá jej bráni alebo bude brániť v plnení povinností a o jej dôsledkoch. Správa musí byť podaná bez zbytočného odkladu potom, ako sa povinná Zmluvná strana o prekážke dozvedela, alebo potom, ako sa pri náležitej starostlivosti mohla dozvedieť. Zmluvná strana je oprávnená požadovať náhradu škody, ktorá bola spôsobená porušením povinnosti druhou Zmluvou stranou.
  2. Právo na náhradu škody sa riadi ustanoveniami všeobecne záväzných právnych predpisov, najmä ustanoveniami Obchodného zákonníka.

**V.**

**Záväzok mlčanlivosti**

* 1. Zmluvné strany sa zaväzujú, že obchodné alebo technické informácie, ktoré sú súčasťou tejto Zmluvy alebo s ktorými budú Zmluvné strany oboznámené v priebehu trvania zmluvného vzťahu založeného touto Zmluvou, sú predmetom obchodného tajomstva a nebudú použité na akýkoľvek iný, než zmluvný účel a nebudú sprístupnené tretej osobe, a to ani po zániku tejto Zmluvy.
  2. Každá zo Zmluvných strán sa zaväzuje zachovávať mlčanlivosť o všetkých údajoch a skutočnostiach, v materiálnej alebo nemateriálnej podobe, označených alebo neoznačených (v texte ďalej aj ako "**Dôverné informácie**"), s ktorými bola pri plnení tejto zmluvy oboznámená alebo s ktorými prišla do kontaktu v spojitosti s touto zmluvou alebo jednotlivými zmluvami uzatvorenými s dcérskymi spoločnosťami, a to najmä, avšak nie výlučne:

1. nemôže uvedené povedať alebo inak sprístupniť akejkoľvek tretej osobe bez predchádzajúceho výslovného písomného súhlasu druhej zmluvnej strany, s výnimkou tých svojich zamestnancov, zástupcov alebo ďalších osôb v obdobnom postavení, ktorí s nimi potrebujú byť oboznámení, aby mohlo byť realizované plnenie podľa tejto zmluvy, pričom zmluvné strany sa zaväzujú zabezpečiť, aby jej zamestnanci, pracovníci, zástupcovia a ďalšie osoby v obdobnom postavení (ďalej len "**Oprávnené osoby**") zachovávali mlčanlivosť vo vzťahu k Dôverným informáciám. Pokiaľ poruší Oprávnená osoba zmluvnej strany povinnosť mlčanlivosti vo vzťahu k Dôverným informáciám, považuje sa to za porušenie povinnosti mlčanlivosti zmluvnou stranou;
2. zdržať sa kopírovania, rozmnožovania alebo šírenia Dôverných informácií druhej zmluvnej strany (s výnimkou plnenia tejto zmluvy),
3. využívať Dôverné informácie alebo informácie tvoriace obchodné tajomstvo Zmluvných strán alebo ich klientov v prospech tretích osôb inak než v prospech vzájomnej obchodnej spolupráce.
   1. Dôvernými informáciami sa pre účely tejto zmluvy rozumejú najmä:
4. obchodné informácie týkajúce sa podnikania a organizácie zmluvných strán a ich klientov, napr. strategické plánovanie, personálna politika a pravidlá, informácie o zamestnancoch alebo spolupracovníkoch zmluvných strán a ich klientov, obchodné, školiace, marketingové a predajné plány a postupy, náklady, ceny a sadzby používané zmluvnými stranami a ich klientmi, účtovné a obchodné prístupy zmluvných strán a ich klientov;
5. informácie o jednotlivých zmluvách, zmluvných strán alebo o ich klientoch a podmienkach takýchto zmlúv;
6. súhrny dát (napr. akékoľvek osobné, profesijné a kontaktné údaje) a analýz, techniky, systémy, výskumy, správy, návody, modely, počítačové programy, databázy vlastnené alebo používané zmluvnými stranami a/alebo dcérskymi spoločnosťami;
7. práva chránené právami duševného alebo priemyselného vlastníctva vlastnené alebo užívané zmluvnými stranami a ich klientmi, napr. know-how, návrhy, vynálezy, zlepšenia, metódy, atď.;
8. všetky informácie, podklady a údaje, ktoré sú alebo by mohli byť súčasťou obchodného tajomstva, ako aj informácie, ktoré sú výslovne označené ako dôverné alebo z nich ich dôvernosť nepochybne vyplýva, t.j. napr. popisy alebo časti popisov technologických procesov alebo vzorcov, technických vzorcov a technického know-how, informácie o prevádzkových metódach, procedúrach a pracovných postupov, obchodné alebo marketingové plány, koncepcie a stratégie alebo ich časti, návrhy, zmluvy, dohody alebo iné dojednania s tretími stranami, informácie o výsledkoch hospodárenia, o vzťahoch s obchodnými partnermi, o pracovnoprávnych otázkach, o obchodných záležitostiach, o majetkových účastiach zmluvných strán na podnikaní iných osôb a všetky ďalšie informácie, ktorých zverejnenie prijímajúcou zmluvnou stranou by mohlo odovzdávajúcej zmluvnej strane spôsobiť škodu alebo privodiť nemajetkovú ujmu;
9. osobné údaje o fyzických osobách, v zmysle definície čl. 4 Všeobecného nariadenia (EU) o ochrane osobných údajov č. 2016/679,
10. obsah tejto zmluvy vrátane obsahu jej prípadných dodatkov, ako aj informácie, ktoré si Zmluvné strany poskytli pri rokovaní o jej uzavretí; v tomto prípade sú povinné tieto dôverné informácie chrániť obe zmluvné strany súčasne.
    1. Bez ohľadu na vyššie uvedené ustanovenia sa za Dôverné informácie nepovažujú informácie, ktoré:
11. sa stali verejne známymi bez toho, aby to zavinila zámerne alebo opomenutím prijímajúca zmluvná strana,
12. mala prijímajúca zmluvná strana legálne k dispozícii pred uzavretím tejto zmluvy, pokiaľ tieto informácie neboli predmetom inej, skôr medzi zmluvnými stranami uzavretej zmluvy dotýkajúcej sa ochrany informácií,
13. sú výsledkom postupu, pri ktorom k nim prijímajúca zmluvná strana dospeje nezávisle a je to schopná doložiť svojimi záznamami alebo dôvernými informáciami tretej osoby,
14. prijímajúca zmluvná strana doloží ako informácie získané zákonnou cestou od tretej strany, ktorá nie je voči poskytujúcej zmluvnej strane viazaná podobnou zmluvou o zachovaní dôvernosti,
15. sa vyžadujú, aby boli zverejnené v zmysle všeobecne záväzného právneho predpisu alebo právneho poriadku, alebo sú požadované akýmkoľvek oprávneným správnym orgánom, súdom kompetentnej jurisdikcie s právom vynútiť si takéto zverejnenie, avšak pod podmienkou, že prijímajúca zmluvná strana, ktorá je požiadaná, aby informácie zverejnila, to vopred oznámi utajujúcej strane (na náklady prijímajúcej strany),
16. sa stanú všeobecne známymi za predpokladu, že sa tak nestane porušením niektorej povinnosti vyplývajúcej z tejto zmluvy.

**VI.**

**Vyhlásenia dodávateľa k medzinárodným sankciám a protikorupčná doložka**

* 1. Vo vzťahu k akýmkoľvek medzinárodným sankciám (ďalej len „**Sankcie**“) v zmysle zákona č. 289/2016 Z. z. o vykonávaní medzinárodných sankcií a o doplnení zákona  
     č. [566/2001 Z. z.](https://www.slov-lex.sk/pravne-predpisy/SK/ZZ/2001/566/) o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov (ďalej len „**Zákon o sankciách**“) alebo akéhokoľvek zákona, ktorý v budúcnosti nahradí Zákon o sankciách, uzatvorením Zmluvy každá Zmluvná strana vyhlasuje a žiada, aby sa druhá Zmluvná strana spoľahla na nasledovné vyhlásenia:

1. nie som osobou, na ktorú sa vzťahujú Sankcie v zmysle Zákona o sankciách (ani nie som žiadnym spôsobom prepojený s akoukoľvek osobou, na ktorú sa vzťahuje akákoľvek Sankcia);
2. nie som účastníkom akejkoľvek transakcie, ktorá svojím účelom alebo dôsledkom priamo, alebo nepriamo obchádza, alebo porušuje Sankcie;
3. uzavretie Zmluvy, v súvislosti s ktorou poskytujem toto vyhlásenie alebo plnenie tejto Zmluvy ako aj všetkých zmlúv uzatvorených na základe a v súlade s touto Zmluvou, nespôsobí porušenie akejkoľvek Sankcie a zároveň pri jej plnení konám vo vlastnom mene a na vlastný účet.
   1. Pokiaľ pri plnení Zmluvy použije Zmluvná strana subdodávateľa alebo akýkoľvek iný subjekt, na ktorého kapacity sa bude spoliehať (v akejkoľvek forme), zaväzuje sa zabezpečiť, že vyhlásenia, uvedené v bodoch a.) – c.) vyššie, budú v rovnakom rozsahu aplikovateľné aj na tieto ostatné fyzické, alebo právnické osoby.
   2. Zmluvné strany sa zaväzujú navzájom sa informovať o akejkoľvek zmene ktoréhokoľvek vyhlásenia, uvedeného vyššie, alebo čo i len jeho časti.
   3. Ak sa ktorékoľvek vyhlásenie Zmluvnej strany k Sankciám, alebo či i len jeho časť, uvedená v tejto Zmluve, ukáže ako nepravdivé, neúplné, nepresné alebo zavádzajúce, kedykoľvek odo dňa uzavretia tejto Zmluvy až do zániku akýchkoľvek nárokov z nej, má Zmluvná strana právo na náhradu škody, vrátane nákladov spojených s uplatnením si tohto nároku a súčasne aj právo odstúpiť od zmluvy, ktorá vznikla na základe tejto Zmluvy.
   4. Medzi zmluvnými stranami existuje zhoda ohľadom boja proti korupcii, pretože táto zásadne brzdí voľnú súťaž, postavenú na kvalite, ponuke a dopyte. Pre Zmluvné strany má správanie sa v obchodnom styku zodpovedajúce eticko-morálnym kritériám vysokú hodnotu. V nadväznosti na tu uvedené, sa zmluvné strany pri plnení práv a povinností podľa tejto zmluvy a v súvislosti s ňou zaväzujú, že každá zmluvná strana sama alebo prostredníctvom svojich zamestnancov, vedúcich zamestnancov, členov štatutárneho orgánu, alebo tretích strán a ďalších osôb vo vzťahu k nim, nebude ponúkať ani požadovať, nesľúbi, ani neposkytne a nedá tretej strane pokyn, aby ponúkala, sľubovala, poskytla alebo prijala, žiadne materiálne alebo nemateriálne, majetkové alebo nemajetkové, nenáležité alebo neetické výhody, najmä, ale nie výlučne, také, ktoré nemajú primárne obchodný účel. Porušenie tohto ustanovenia tohto článku tejto Zmluvy sa považuje za závažné porušenie Zmluvy. V prípade preukázateľného podozrenia na porušenie tohto ustanovenia tohto článku tejto Zmluvy niektorou zo Zmluvných strán, má druhá (dotknutá) Zmluvná strana právo okamžite od tejto Zmluvy odstúpiť.

**VII.**

**Trvanie zmluvného vzťahu**

1. Táto Zmluva sa uzatvára na dobu neurčitú.
2. Zmluvný vzťah založený touto Zmluvou možno ukončiť
3. písomnou dohodou Zmluvných strán,
4. písomnou výpoveďou ktorejkoľvek zo Zmluvných strán s (\*) mesačnou výpovednou lehotou, ktorá začína plynúť prvým dňom kalendárneho mesiaca nasledujúceho po mesiaci, v ktorom bola výpoveď Zmluvnej strane doručená,
5. odstúpením od Zmluvy z dôvodov podstatného porušenia povinností vyplývajúcich z tejto Zmluvy, alebo z dôvodov, pre ktoré pripúšťa odstúpenie od zmluvy Obchodný zákonník, ak bola porušujúca Zmluvná strana vopred na porušenie písomné upozornená druhou Zmluvnou stranou a k náprave nedošlo ani v dodatočne stanovenej lehote.
6. Ktorákoľvek Zmluvná strana je oprávnená vypovedať túto Zmluvu aj bez udania dôvodu.
7. Zmluvná strana je oprávnená odstúpiť od tejto Zmluvy v prípade, ak druhá Zmluvná strana vstúpi do likvidácie, alebo podá návrh na preventívne konanie podľa zákona č. 111/2022 Z. z. o riešení hroziaceho úpadku a o zmene a doplnení niektorých zákonov v znení neskorších predpisov, ak bol Zmluvnou stranou alebo na Zmluvnú stranu podaný návrh na vyhlásenie konkurzu, či povolenie reštrukturalizácie, začaté konkurzné konanie, vyhlásený konkurz, začaté reštrukturalizačné konanie, povolená reštrukturalizácia, alebo ak bol konkurz zrušený pre nedostatok majetku.

**VIII.**

**Doručovanie a komunikácia**

* 1. Komunikácia Zmluvných strán prebieha prevažne formou elektronickej komunikácie doručovaním správ na e-mailové adresy Zmluvných strán uvedené v tejto Zmluve. Zmena emailovej adresy je voči druhej Zmluvnej strane účinná momentom preukázateľného doručenia písomného oznámenia s uvedením nových údajov druhej Zmluvnej strane. Výmena informácií v zmysle predchádzajúcej vety prebieha výlučne na úrovni zástupcov štatutárnych orgánov Zmluvných strán, v opačnom prípade nie je pre druhú Zmluvnú stranu záväzná. Taktiež v zásadných otázkach týkajúcich sa zmluvného vzťahu, znenia, platnosti alebo účinnosti Zmluvy sú oprávnení komunikovať výlučne zástupcovia štatutárnych orgánov Zmluvných strán. Komunikácia iných osôb o uvedených zásadných otázkach nie je pre Zmluvné strany záväzná.

**IX.**

**Záverečné ustanovenia**

* 1. Zmluva nadobúda platnosť a účinnosť dňom jej podpísania oboma Zmluvnými stranami.
  2. Táto Zmluva sa riadi právnymi predpismi platnými v Slovenskej republike a to najmä ustanoveniami Obchodného zákonníka.
  3. Táto Zmluva je vyhotovená v dvoch rovnopisoch s platnosťou originálu, z ktorých každá Zmluvná strana obdrží jedno vyhotovenie.
  4. Zmluvné strany sa zaväzujú navzájom sa včas a presne informovať o všetkých zmenách skutočností uvedených v tejto Zmluve a poskytovať si všetky informácie, ktoré by mohli mať vplyv na jej plnenie. Zmluvné strany sa tiež zaväzujú navzájom sa písomne informovať o všetkých skutočnostiach, ktorých sú si vedomé a ktoré by mohli viesť ku škodám, a budú sa usilovať odvrátiť hroziace škody.
  5. V prípade, ak akékoľvek ustanovenie tejto Zmluvy alebo sa stane neplatným, neúčinným a/alebo nevykonateľným, nie je tým dotknutá platnosť, účinnosť a/alebo vykonateľnosť ostatných ustanovení, pokiaľ to nevylučuje v zmysle príslušných právnych predpisov samotná povaha takého ustanovenia. V takom prípade sa Zmluvné strany zaväzujú bez zbytočného odkladu nahradiť takéto neplatné, neúčinné alebo nevymáhateľné ustanovenie novým ustanovením, ktorého predmet bude v maximálnej možnej miere zodpovedať zmyslu a účelu pôvodného ustanovenia.
  6. Zmluvné strany sa môžu dohodnúť na odlišnej úprave vzájomných práv a povinností ako je dojednaná rámcovo touto Zmluvou, pričom úprava v tejto Zmluve sa použije v prípade, ak sa Zmluvné strany nedohodnú v konkrétnom prípade inak.
  7. Všetky zmeny a doplnky tejto Zmluvy musia byť vykonané písomne.
  8. Prípadné spory, ktoré vzniknú v súvislosti s plnením predmetu tejto Zmluvy budú prednostne riešené dohodou Zmluvných strán. V prípade, ak sa Zmluvné strany nedohodnú na zmierlivom riešení sporu, Zmluvné strany sú oprávnené riešiť vzniknuté spory súdnou cestou na príslušnom všeobecnom súde Slovenskej republiky.
  9. Zmluvné strany vyhlasujú, že si túto Zmluvu riadne prečítali a potvrdzujú, že táto Zmluva je zrozumiteľná a určitá a vyjadruje ich skutočnú, slobodnú a vážnu vôľu, nie je uzatvorená v tiesni za nápadne nevýhodných podmienok a na znak súhlasu ju prostredníctvom oprávnených osôb vlastnoručne podpísali.

V Bratislave, dňa [\*] V [\*], dňa [\*]

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_